Auchterarder

Auchterarder (skotsk-gælisk: Uachdar Ardair i betydningen «Øvre Høylandet») er en liten by (town) i regionen Perth and Kinross i Skottland. Den er lokalisert nord for Ochil Hills, og er kjent for det berømte luksushotellet Gleneagles Hotel med dens mange førsteklasses golfbaner. Det fem stjernes hotellet var arrangørsted for G8-møtet i 2005. Byens nær 2,5 km lange hovedgate har gitt Auchterarder dens populære tilnavn «The Lang Toun» (Den lange by). Auchterarder, Discover Scotland I henhold til folketellingen i 2011 hadde byen en befolkning på 4 444 innbyggere, beregnet til 4 630 i 2014. «Auchterarder (Perth and Kinross)», City Population

I middelalderen var Auchterarder den viktigste bosetningen i Strathearn. Festningen Auchterarder Castle, som nå er i ruiner, ligger nord for byen og det hevdes at den ble benyttet av Malcolm III av Skottland som et sete for jakt på siste halvdel av 1000-tallet. Deler av de tidligere 5,5 meter høye murene i vest og sør, og av borgtårnet er hva som gjenstår. Festningsgravene har blitt ødelagt av moderne landskapsbehandling. «Auchterarder Castle», Canmore

Tidligere verdensmester i snooker, Stephen Hendry, kommer fra Auchterarder.

Referanser

 Eksterne lenker 
 Auchterarders samfunnsnettsted
 Auchterarder and The Ochils, Visit Scotland
 Auchterarder Golf Club

Kategori:Byer i Perth and Kinross